Document ID: 31990R1870

*****
ΚΑΝΟΝΙΣΜΟΣ (ΕΟΚ) αριθ. 1870/90 ΤΗΣ ΕΠΙΤΡΟΠΗΣ
της 2ας Ιουλίου 1990
για τον καθορισμό της τιμής στόχου για τους σπόρους λίνου και του ποσού της ενισχύσεως για τους σπόρους κάνναβης που καθορίζονται σε Ecu από το Συμβούλιο και μειώνονται λόγω της νομισματικής επανευθυγράμμισης της 5ης Ιανουαρίου 1990
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στον τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 6 παράγραφος 3,
Εκτιμώντας:
ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 περί καθορισμού του συντελεστή μείωσης των γεωργικών τιμών κατά την περιόδο εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990 και περί τροποποίησης των τιμών και των ποσών που καθορίζονται σε Ecu για την εν λόγω περίοδο (3), καθόρισε τον κατάλογο των τιμών και των ποσών του τομέα των λιπαρών ουσιών τα οποία διαιρούνται με το συντελεστή 1,001712 από την περίοδο 1990/91, στα πλαίσια του καθεστώτος της αυτόματης κατάργησης των αρνητικών νομισματικών ποσών· ότι το άρθρο 3 του κανονισμού (ΕΟΚ) αριθ. 784/90 προβλέπει να καθοριστεί η μείωση που προκύπτει, ιδίως για τις τιμές και τα ποσά που καθορίζονται σε Ecu, από το Συμβούλιο για την περίοδο εμπορίας 1990/91 και να καθοριστεθ η αξία των τιμών αυτών και των μειωμένων ποσών·
ότι για την περίοδο 1990/91 η τιμή των σπόρων του λίνου καθορίστηκε από τον κανονισμό (ΕΟΚ) αριθ. 1315/90 του Συμβουλίου (4)· ότι η ενίσχυση για τους σπόρους της κάνναβης καθορίστηκε από τον κανονισμό (ΕΟΚ) αριθ. 1316/90 του Συμβουλίου (5)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η τιμή στόχου των σπόρων λίνου και το ποσό της ενισχύσεως για τους σπόρους κάνναβης που καθορίστηκαν σε Ecu από το Συμβούλιο για την περίοδο εμπορίας 1990/91 και μειώνονται σύμφωνα με το άρθρο 2 του κανονισμού (ΕΟΚ) αριθ. 784/90 είναι:
α) τιμή στόχου των σπόρων λίνου:
- στην Ισπανία: 50,55 Ecu ανά 100 χιλιόγραμμα,
- στα άλλα κράτη μέλη: 55,32 Ecu ανά 100 χιλιόγραμμα·
β) ποσό της ενισχύσεως για τους σπόρους κάνναβης: 24,96 Ecu ανά 100 χιλιόγραμμα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο 1990/91.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Ιουλίου 1990.

Labels: 2
17
19